
1. Osvrćući se na prethodna djela, prva knjiga Falxifera koncentrirala se uglavnom na narodno-magi- 
jski rad Struje 182. Svjesni smo da u njemu postoji i duboka ezoterična i Gnostička struja koja se 
manifestira kroz složenije pristupe; možete li nam za početak objasniti prirodu narodne magije koja se 
koristi u odnosu na ezoteričniji rad na Qayinitskom putu u vezi s Kultom Falxifera? 


+++ Narodne magijske/tradicionalne oblike čarobnjaštva koje mi koristimo zaista se ne mogu odvojiti od 
ezoteričnijih radova našeg Kulta Oayina, budući da se čitav naš pristup traženim misterijama koristi primjen- 
om tako duboko ukorijenjenih tehnika vještičarstva i šamanizma. Podjela između niskog i visokog čarobnjašt- 
va ne leži u stvarnim vanjskim oblicima tehnika već u kontekstu, namjeri koja stoji iza Rada, Duhova i razine 
moći koja se koristi. To znači da se strukture tradicionalnog čarobnjaštva, kao što je na primjer upotreba 
fetiša ili stvaranje magijskih ulja, ovisno o kontekstu mogu uzdignuti na sasvim drugu razinu svetosti, sve 
prema pristupu, duhovnim dopuštenjima, osnaženjima i dosegnutom Gnozom čarobnjaka. 


Stoga u našem Nekrosofskom kultu Qayina nema jasne razlike između narodnih magijskih i gnostičkih obreda, 
jer je na kraju Duh koji prožima Rad odrediti pada li u potpunosti u područje zemaljskog ili također prelazi 
prema uzvišenijem i transcedentalnom. 


U stvarnosti su narodne magijske tehnike zapravo najmoćniji pravac kroz koji čarobnjak može stupiti u in- 
terakciju s nevidljivim silama svijeta, a kroz njih i s nekim aspektima Duhova koji vode čak i izvan samih 
ograničenja ovoga svijeta. 


Dok foteljaški “čarobnjaci " svoj život provode u pukom teoretiziranju nad mentalnim masturbacijama drugih, 
pragmatični narodni čarobnjaci destilirali su samu srž magije u često ruralnim okruženjima, gdje su umjesto 
knjiga proučavali elemente i esencije prirode i shvatili na koji način kroz njihove manipulacije mogu uzroko- 
vati stvarnu promjenu sudbine i sreće za sebe i svoje klijente/pacijente. 


lako se čini da moderne pseudo-intelektualne manifestacije “magije " služe ne samo kao izgovor za ego-za- 
dovoljavajanje društvenih interakcija i kao način za izbjegavanje stvarnog i često zahtjevnog Rada istinskog 
čarobnjaštva, mi koji tragamo za onim što je zapravo potentno i djelotvorno vraćamo se tradiciji naših starijih 
i onih koji su prošli Put prije nas. Zbog ovoga se velik dio našeg pristupa može činiti varijantom narodnog 
čarobnjaštva čak i kad su naši ciljevi Gnostičke prirode, ali to je zato što je podjela na Visoku i Nisku magiju 
iluzorna i moderna konstrukcija. 


Drugi razlog zašto se naš Rad izražava kroz narodne magijske oblike je zbog važnosti koju pridajemo moći 
umrlih/predaka, Genii Locorum i skrivenim duhovima biljnog kraljevstva, što je nešto što dijelimo s često 
animističkim stavom većine sastavnica narodnog čarobnjaštva. 


Što se tiče mog osobnog rada i prakse, mogu reći da je svo znanje koje sam stekao u čarobnjaštvu bilo u kon- 
tekstu različitih grana narodne magije i zbog toga mi je prirodno da Radim u strukturama koje su najčešće 
povezane sa, na primjer, Svartkonst, Brujeria i različitim šamanskim oblicima i Azijskog i Europskog Tradi- 
cionalnog Čarobnjaštva. 


Gnostički aspekti prodiru u Rad i proizlaze iz njega kad se postignu određene spoznaje koje se tiču istinske 
prirode i suštine ograničene unutar elemenata i moći s kojima se radilo. U slučaju našeg Nekrosofskog Čar- 
obnjaštva, Qayinov Duh se obznanio i manifestirao kroz narodne magijske oblike koji su se koristili u vezi s 
magijskim Radom koji se odnosi na muškog Sveca Smrti koji se slučajno presjecao sa svim Njegovim Točkama 
Moći i tako je Njegov Duh prožeo cijelu Tradiciju Ofitskom Gnozom Vatrene Krvi i Crnom Svjetlošću Skrive- 
nog Boga - Deus Absconditus. 


2. Doista je neobično da su neki ljudi koji su uključeni u “okultnu scenu? imali problema s razumije- 
vanjem izraza “Nekrosofski", i čak su smislili tako sulude teze pokušavajući ga povezati s “Necronom- 
iconom*?. Možete li objasniti što znači “Nekrosofski?? 


+++ Nekrosofski ili Nekrosofija znači “Mudrost mrtvih", a “Nekrosofska Tradicija ukazuje na tradiciju u 
kojoj se mudrost dobiva od mrtvih i kao takav, pojam je povezan s Kultom Mrtvih i Smrću i podrazumijeva 
nekromancijske prakse kao sredstvo za postizanje znanja i Gnoze. Izraz je jednostavna konstrukcija specifič- 
na za tradiciju i trebao bi prenijeti prirodu Rada onima koji mu se približavaju. 


3. Također je došlo do zabune zašto se ime Nositelj Kose u ovom kontekstu piše, a kao što također znam, 
i izgovara kao Falxifer, pa, molim vas, objasnite ovo onima koji ne primaju učenja izravno iz Hrama? 


+++ Da, egzoterijsko sricanje riječi/imena Nositelja Kose na latinskom bi bilo “Falcifer ", ali kako je ta riječ 
već povezana s Bogom Saturnom i mnogim drugim različitim utvrđenim konceptima u različitim kontekstima 
korišteno ime u našem QOayinitskom Kultu je promijenjeno u ,,Falxifer“, kako bi se dotična riječ razlikova- 


la kada se primjenjuje unutar naših specifičnih postavki, da se umjesto u riječ pretvori u učitani simbol, a 
također i radi uključivanja X-a koji igra značajnu ulogu kada je u pitanju egzoterična simbolika koja se od- 
nosi na Qayinov Žig/Znak, ali također i zbog simboličke veze jer se FalXifer tada drži aspekta Nositelja Križa 
Gospodara, povezujući tako aspekte povezane s Akeldamom (Žetelac/Nositelj Kose) s aspektima Gulgalthe 
(Gospodar Križnih Puteva Smrti/Kralj Crnog Križa). 


To je drugim riječima pitanje tradicijske specifične kodifikacije određenih misterija i slučaj kada je riječ pret- 
vorena u zvučni sigil ili simbol nabijen značenjem izvan onoga što bi bilo očito. 


Ovaj pristup ide itekako ruku pod ruku s načinom kako su konstruirane naše Formule Pozivanja temeljene na 
Latinskom, jer je riječ o simbolici i kodifikaciji koja nadilazi ograničenja “ispravne upotrebe latinskog ', a 
više se odnosi na manifestacije Oduhovljenih Konstrukata u harmoniji s ritualnom estetikom i etosom Kulta 
i njegovih Duhova. 


Naravno, latinskom jeziku, samom po sebi, ne pripisujemo nikakve čarobne moći, a riječi, zvučni simboli i 
formule konstruirane s njim u osnovi funkcioniraju više u skladu s “Barbarskim Riječima Moći " koje se ko- 
riste u drugim kontekstima jer smo ih nabili esencijama većim od onih koje bi inače bile povezane s njima, 
iako su unutar naših Formula Pozivanja egzoterična značenja korištenih riječi također na vanjskoj razini lako 
razumljiva i povezana s onima koji proučavaju Rad. 


Stoga dovoljno je konstatirati da ono što neupućeni uvijek doživljavaju kao ,, Pseći Latinski “ kako u klasičnim 
Grimoarima/Svartkonstbocker tako i u našem vlastitom Radu ima više od onoga što im se susreće s očima, a 
isto vrijedi i za formule zasnovane na Hebrejskom jeziku koje su korištene u okviru postavki Duhovnog Rada 
i Prizivanja. 

Uvijek je riječ o oduhovljenoj Kodifikaciji i transformaciji “Utjelovljene Riječi'u Magijski Nabijene Simbole, 
tako da Logos postane nositelj “Alogosa Duha '. 


Tiha Moć svake magijske riječi je ona koja zvoni u ušima Duha. 


Oni koji su zainteresirani za proučavanje drugih sistema u kojima se Latinski koristi na način sličan našem 
Radu, mogli bi, na primjer, također proučiti primjenu Oduhovljenog Latinskog u riječima moći “Orasyon " u 
praksi Filipinskih čarobnjaka. 


4. Nadolazeća Knjiga Anamlaqayina (Liber Falxifer II: The Book of Anamlaqayin) po prvi put otkriva 
neka od tajnih učenja T.F.C.-a, Prvog Nekrosofskog Hrama Qayina. Ovaj grimoar koji se proteže na 
474 stranice sadrži brojne čarolije, sigile, talismanske pečate, duhovne potpise i rituale koji su do sada 
bili nepoznati ne-iniciranim koji rade izvan Hrama. Očigledno je po ogromnoj količini materijala pri- 
kupljenog i podijeljenog u Liber Falxifer II da pridajete veliku važnost praktičnom radu u učenjima 
koja su otkrivena čitateljima. Koliko smatrate važnim da ljudi koji su spremni stati nogom na Put Noda 
odgovore traže kroz praksu, a ne samo učenjem? 


+++ Sve što iznosim u ovim knjigama prakticiralo se i pokazalo se moćnim, a zatim je odobreno od vladajućih 
Duhova Rada za uvrštavanje u javno objavljivanje “Puta do Misterija prema kojem su naša učenja usmjere- 
na. Sve što je uvršteno, drugim riječima, ima vrlo specifičnu svrhu i namijenjeno je otključavanju određenih 
skrivenih Točaka unutar i izvan praktičara, te su kao takvi svi pruženi teorijski materijali namijenjeni postav- 
ljanju temelja za pisani i nepisani Rad putem kojeg učenici na Putu mogu objektivno ispitati i iskusiti njihovu 
valjanost. 


Teorija i praksa moraju ići ruku pod ruku, jer su teorijski aspekti samo sjeme moći koje se kroz stvarni Rad 
zasijava kako bi urodilo plodom svjetovnog uspjeha, pobjedom i slobodom, kao i Duhovnim Postajanjem, 
Oslobađanjem i Gnozom. 


Stoga je važno proučavati i učiti radi ispravne i učinkovite prakse/Rada. 


Samo putem pakta, posvećenja, prinosa i drugih rituala moguće je komunicirati s Duhovima Puta i samo kroz 
takvo zajedništvo mogu se primiti osnaženja, inicijacije, prokletstva i svi blagoslovi Trnovitog Puta Noda. 


Bez spremnosti za praktičnim i marljivim radom Put neće biti dostupan i sva učenja koja pružamo objavljena 
su isključivo kako bi motivirali ispravnu i učinkovitu praksu. 


Puko intelektualno proučavanje ideja i ritualnih uputa bez njihovog ispitivanja i kušnje, naravno, neće ni 
približno dovesti do stvarne suštine koju “oblici naše Nekrosofske Tradicije kodificiraju i čuvaju. 


5. U sinopsisu nadolazeće Knjige Anamlaqayina spominje se da je Prva Knjiga Falxifera bila kapija u 
Struju 182: točka ulaska a onima koji su ispravnom praksom zakoračili na trnovit put Kulta Smrti, 
Druga Knjiga Falxifera dodijelit će dodatna znanja, smjernice i moć na ovom putu. Za one koji su 
primijenili mudrost i praksu Prve Knjige Falxifera, što mogu očekivati u pogledu unaprjeđenja nji- 
hovog razumijevanja i razvoja na Trnovitom putu Qayina, iz Knjige o Anamlaqayinu? 


+++ Ono što je pruženo u Drugoj Knjizi, osim cijelog Gnostičkog temelja Nekrosofskog Kulta, također je i 
objašnjenje našeg naizgled animističkog pristupa kada je riječ o više praktičnoj primjeni elemenata žetve iz 
životinjskog, mineralnog i biljnog kraljevstva. 


Nadalje, ono što se može otkriti o Velom Prekrivenoj Majci naše Vatrene Krvne Loze bit će objavljeno u 
Drugoj Knjizi, a samo taj aspekt otvorit će čitav novi niz ezoteričnih praksi i potencijalno dodijeliti ključeve 
Njenih Skrivenih Vrtova, gdje će odana i posvećena braća moći požnjeti dio moći jednak onoj našeg Gosp- 
odara Qayina i tako udvostručiti potentnost svih radova. 


Također su pružena čarobnjaštva i prizivanja biljaka i njihovih duhova kroz moći Gospodara Qatsiyra i mnogi 
ugovori koji vežu genii-e zelenog kraljevstva u službu našeg Dobrog Razloga, što omogućava potpuno novi 
pristup kada je u pitanju rad Crnih u Zelenom. 


U trećem dijelu knjige posvećenom mrtvima, kako uzdignutim, tako i nižim, također će biti pruženi potpuno 
novi pristupi i ideje u vezi s štovanjem Moćnih Predaka i upošljavanjem i kontrolom Mračnih Mrtvih. 


Količina pruženih informacija dovoljna je da se Rad podijeli u tri zasebne knjige, ali budući da je naš cilj 
unaprjeđenje Usamljenog inicijacijskog postupka vjernih, Druga Knjiga se umjesto toga sastoji od sva tri di- 
jela, od kojih svaki sadrži više ezoteričnih informacija od onoga što se moglo naći u cijelom Liber Falxifer 1. 


Morate naučiti hodati prije nego što možete trčati, pa je stoga prvu knjigu potrebno pročitati, protumačiti i 
ispitati, a njezinu skrivenu suštinu iskusiti prije nego ono što je pruženo u drugoj knjizi može imati željene 
učinke. 


Dovoljno je reći da jamčimo da će vjerni biti više nego zadovoljni onim što im pružamo u ovoj drugoj knjizi 
i da će im nova oruđa omogućiti potpuno novi i povišeni spektar Gnostičkog i Nekrosofskog Carobnjaštva to 
će ih, nadam se, približiti osnaživanju i transformacijama Sinistralne Smrti, stopama onih koji su prvi prešli 
Put Irnja. 


Svi smo vrlo zadovoljni Radom prikupljenim u Drugoj Knjizi i uvjereni smo da će oni koji su ušli na Vanjski 
Dvor Hrama Qayina putem koji je otkriven i skriven u LFI biti jednako zadovoljni konačnim rezultatom koji 
je uzeo više od 3 godine da se manifestira budući da će oni unutar ovog drugog Grimoara Qayina (i Njegove 
Zaručnice) ovoga puta dobiti i načine putem kojih će ulazak u Unutarnje Svetište Qayinovog Hrama postati 
moguć . 


6. Liber Falxifer djelomice ima naizgled snažne utjecaje Latinoameričkih vještičarskih tradicija i ko- 
rijena vezanih uz Argentinski kult Sefior la Muerte. Koliko je važno da sljedbenici Kulta Smrti imaju 
barem malo praktičnog znanja i teorijskog razumijevanja onih drugih, različitih sustava vjerovanja 
kao što su Quimbanda, Santeria i Palo Mayombe, i ako da, zašto? 


+++ Narodne magijske aspekte kulta i Svete Maske Qayina primili smo uglavnom iz Argentine i tradicije Bru- 

jeria koje su nas jednom uvele u zatvoreni/ezoterični kult Svetih Mrtvih. Aspekti relevantni za naš vlastiti Rad 
koji se odnose na ona narodno-katolička štovanja ,, Poganskog Sveca Smrti“ objavili smo u početnom dijelu 
Prve Knjige i nadamo se da su oni koji su proučavali i prakticirali ono što se nudi odvedeni do drugih rele- 
vantnih aspekata takvih praksi, ali kada je riječ o unutarnjoj srži Qayinitske Nekrosofije našeg kulta, to samo 
po sebi nije nešto što je definirano ili ograničeno na poznati Argentinski kult Svete Smrti (Senior la Muerte), a 
također je važno imati na umu da Argentinski kult nije egzoterično povezan s Qayinom, iako postoje oni koji 
prakticiraju u Culto Privando, koji su također uspostavili takve ezoterične veze. 


U našoj Tradiciji Qayin je Svetac Smrti i Žetve, ali između ostalog i Svetac Grobara i Ubojica, i kao takav 
mogao bi se savršeno sakriti i otkriti kroz Svetačku Masku Kosača/Žeteoca Argentinskog Kulta Smrti, opon- 
ašajući Guarane kako su prvi put koristili “oblik' Europske Smrti/Kosača s kojim su ih upoznali Jezuiti kako 
bi prikrili štovanje vlastitog Boga Smrti. Treba uzeti u obzir da bi, na primjer, Jezuiti prepoznali Smrtonosnog 
Kosača, kojega su svrstali uz Đavla, s biblijskim likom i ne bi bilo pretjerano vjerovati da bi mogli vidjeti i 
očite veze s Prvim Žeteocem i Prvim Ubojicom, to je slično onome kako je Qayin u određenom Rabinskom 
predanju (vidi Midrash Tanhuma) doista identificiran kao Prvi Mračni Žetelac Smrti. 


Što se tiče “Quimbanda, Santeria i Palo Mayombe ", svi su oni inicijacijski sistemi i sami po sebi nisu poveza- 


ni s našom Tradicijom, čak iako bi neki inicijanti Hrama također bili inicirani u nekoj od spomenutih religija/ 
tradicija/sistema. Ono što neki od ovih kultova imaju zajedničko s našim Radom je narodno-magijska srž koju 
dijele s aspektima “slobodnih oblika " Brujeria tradicije Južne Amerike. 


Ali, slični aspekti narodnog čarobnjaštva u skladu s našim Radom mogu se naći također u Skandinavskoj 
tradiciji “Svartkonst'i “Trolldom ', gdje su mrtvi, sveci, duhovi, demoni i biljke Radili na sličan način, a alko- 
hol i duhan koristili su se u sličnim oblicima i za iste ciljeve (kao na primjer molitva nad alkoholnim pićem 
kako bi se napunio, a zatim prskanje/ispljuvavanje na osobu ili stvar na koju je netko želio utjecati ili je bla- 
gosloviti, očistiti i iscijeliti sa moći daha koji se širi kroz dim duhana). 


Ako se prouče narodni magijski sistemi svijeta, postaje očito da je srž svih takvih praksi ono što bi se moglo 
definirati kao ,,šamansko “i da su svi takvi oblici čarobnjaštva imaju jako puno zajedničkog. Postoje, na prim- 
jer, Azijski oblici nekromancije i crnačke umjetnosti koje neki od naših članova prakticiraju, a također unutar 
tih praksi postoji mnogo sličnosti s našim vlastitim Radom. 


Drugim riječima, odgovor na vaše pitanje je da je važno razumijevanje bilo kojeg i svih tradicionalnih oblika 
narodne magije koji su dostupni, jer je opstanak takvih čarobnjačkih sistema u ovom bezdušnom modernom 
dobu sam po sebi dokaz njihove važnosti i moći i ako su oduhovljeni u skladu s Gnozom, može se pristupiti 
mnogim aspektima takvih praksi i kanalizirati neizmjernu moć i mudrost često povezanu s mrtvima i duhovima 
zemlje i podzemlja. Jer što je štovanje i molbe Svecima u većini narodnih čarobnjačkih sistema, ako ne ostaci 
starih kultova mrtvih i oblici nekromancije? 


Uz sve ovo rečeno, važno je ukazati i na činjenicu da postoje mnogi pristupi Specifični za Tradiciju unutar 
našeg vlastitog Kulta Qayina i mnogi tabu-i i protokoli temeljeni na ugovorima kojih se praktičar mora 
pridržavati kako bi dobio pristup vrlinama i moćima Duhova našeg Oayinitskog kulta i Struje. 


7. Mnoge Struje imaju ograničenja u tome tko Voljom tih određenih Božanstava može biti iniciran ili 
napredovati, na primjer neke od ATR-a (Afričke Tradicionalne Religije). Postoje li takva ograničenja 
za ljude koji žele prakticirati mudrost iz LF1 koje duhovi možda neće prihvatiti u Current 182? Postoje 
li takva ograničenja za ljude koji žele prakticirati mudrost iz LF1 koje duhovi možda neće prihvatiti u 
Struju 182? 


+++ Oni koji nisu Vatrom rođeni i koji ne pripadaju Duhovnoj Lozi Zmije kroz Qayina i Njegovu Nevjestu 
ne mogu steći inicijacije, blagoslove i osnaženja Njihovog Kulta, što je kao tako, jednostavno i složeno. 


Ali, oni koji su od Duha i koji znaju da su pozvani neće trebati potvrdu bilo kojeg drugog čovjeka, njihovi 
rezultati na Putu i vodstvo Duhova bit će jedini dokaz i poticaj koji će im ikad trebati. 


Kako je ovo osamljeni Put, za gotovo sve one koji njime hodaju, nema potrebe za obmanom ili samo-ob- 
manom, a ako ne čujete Bezglasni Zov Vatrene Krvi, bolje je da potražite nešto drugo, jer ono što su blagoslovi 
za jedne prokletstva su za druge i stoga je na svakom pojedinačno da saznaju jesu li za Kult Qayina ili ne, a 
većina ljudi zna da nisu, a to je dobra stvar. 


Gnostički temelji naše Qayinitske Nekrosofije otkriveni u prvom poglavlju Liber Falxifer II većini će ljudi 
učiniti jasnim jesu li duhovno povezani sa Putem i nose li Znak ili ne, jer oni koji se svesrdno mogu povezati 
sa onim što je predstavljeno i shvate Suštinu iza relativno jednostavnih oblika kroz koje je kodificirana naći 
će dom, dok će drugi koji ne budu odzvanjali sa suštinom tog teksta znati da će morati tražiti svoje vlastite 
puteve negdje drugdje. 


Suprotno drugim tradicijama, mi ljudima nećemo olakšati stvari radeći jednostavne divinacije i reći im da li 
su od Krvi ili ne, prihvaćaju li ih Duhovi ili ne, umjesto toga oni moraju pogledati unutar sebe i shvatiti što 
oni jesu i što mogu i žele postati. 


Ako kroz riječi i tišinu predstavljenog Rada, možete doživjeti i shvatiti Suštinu Puta, sigurno ćete znati da on 
pripada vama i da vi pripadate njemu. 


8. Što nam možete reći o fetišima i talismanima koji se koriste u praksi, s obzirom na to da su snažna 
žarišta za Qayinitske energije i igraju važnu ulogu u Liber Falxiferu; njihovim oblicima i funkcijama 
(u nekim slučajevima kada su produhovljeni, djelujući kao živa poveznica s Bogovima) i potrebnom 
znanju za izradu i stvaranja tih predmeta? 


+++ Ono što slijepi percipiraju kao primitivni fetišizam zapravo je uzvišeni oblik teurgije u kojem je Duh 
utjelovljen kako bi se uspostavila Elementarna Ljestvica Silaženja/Uzdizanja. Telestički rad našeg fetišizma 
u kontekstu našeg Nekrosofskog Carobnjaštva zahtijeva duboko razumijevanje o oduhovljenim aspektima 


prirode i sredstvima kroz koja se ceremonijalno požnjeveni/prikupljeni elementi mogu sastaviti i objediniti 
kako bi se stvorila Jedna Točka Simpatije povezana traženim Duhom i na taj način prouzrokovati čudo odu- 
hovljenja. 


Točan Rad Oduhovljavanja i Oduševljavanja je vanjski aspekt unutarnjeg At-Azoth (tj. Dodavanje Duhovnog 
Plamena/Svjetlosti) procesa i kroz razumijevanje vladajućih ugovora koji upravljaju takvim radnjama, prak- 
tičar može invocirati unutar vlastite tjelesne posude dodatnu Azotsku Svjetlost iz Vanjskih Izvora kako bi 
postali više od onoga što može biti ograničeno konačnim oblicima materije i konačno postići Oslobođenje i 
Božansko Sjedinjenje koje daruje Treća Krunidba Vatre. 


Stoga, uvijek moramo imati na umu da ono što mi štujemo nisu materijalni oblici fetiša i da je stvarni fokus 
uvijek na Duhovnoj-Suštini koja je smještena unutar i dosegnuta kroz njih, tako da također postaje jasno 
da pogrešno korišteni idoli/fetiši/posude bez ispravnih obreda posvećenja postaju ništa više od dodatnog 
tereta koji opterećuje nečiji Duh stvarajući više materijalne vezanosti. Zbog toga je od ogromne važnosti da 
je stvaranje i oduhovljavanje fetiša vrhunac nečijeg razumijevanja svih duhovnih aspekata takvog Svetog i 
Svečanog Rada. 


Doći će i vrijeme kada će se svi fetiši/Kelimi/posude preliti i “puknuti "i zapravo je tek tada Veliki Rad završen 
i Duh se ponovno može osloboditi iz veza materije i ponovno se uzdignuti ka Istinskom Božanstvu. 


Fetišistički Rad je stoga u svom najvišem i najezoteričnijem aspektu zrcalo koje odražava vlastito alkemijsko 
Postajanje. Ovo je jedan od slučajeva kada Gnoza preobražava i uzdiže jednostavne radnje narodnog čarob- 
njaštva i oduhovljava ih sa tradicijom-specifičnom strujom kako bi ostvariti najuzvišenije ciljeve. 


9. Iako je opći mit o Qayinu u Judeo-kršćanskim religijama ograničene vrijednosti i dubine, Qayinitska 
tradicija T.F.C-a bogata je mudrošću i gnozom. Je li u praksi postojala određena točka gdje ste znali da 
morate otkriti Qayinovu mudrost? 


+++ “Oayinova Mudrost" ili točnije rečeno “Mudrost dobivena od Qayina " dobivena je iz kontemplacije 
Rada s tradicionalnim, apokrifnim i folklornim aspektima Oayinitskih mitova i upotrebom takvih oblika/ideja 
unutar postavke koja je dopuštala Anti-Demiurgijskoj Gnostičkoj Struji unutar koje sam ja radio da ih prožme 
i pokaže ih u svojoj Crnoj Svjetlosti. 


Zapravo, vrlo malo toga postoji što mi pripisujemo Qayinu a da nema tradicionalnu osnovu. To je samo pitan- 
je pronalaženja izvora i promatranja iz prave perspektive i njihovog razumijevanja prema osobnoj i kontek- 
stno-specifičnoj Gnozi. Ono što je najvažnije, to je pitanje Duhovnog Otkrivenja, jer budite uvjereni da je naš 
Rad oduhovljen od strane onih s kojima imamo saveze i da za nas “mitski koncepti sadrže stvarnu realnost 
koja nije ograničena onim što se percipira kao “fizička stvarnost ". 


Kada je Qayinitska Gnoza i Rad potpuno prosvijetlila svako drugo lice mog Duhovnog života i prakse, znao 
sam da je to nešto dobro što treba podijeliti s onima koji to mogu primiti onako kako jest da će širenje Kulta 
Našega Svetog Sveca doista pridonijeti Razlogu Rastvarajućeg/Oslobađajućeg Impulsa Istinskog i Nemanife- 
stiranog Božanstva kojem služim i identificiram ga kao svoju vlastitu Istinsku Volju. 


10. Kao Magister Templi Nekrosofske Struje čuvate i podučavate mudrost Noćnostranog/ Klifotskog 
aspekta Qayina unutar i kroz T.F.C. Koliko je po vašem mišljenju važno da se otkrije ovaj određeni i 
rijetko detaljni aspekt Qayina i možete li nam reći više o Noćnostranoj struji Qayina i kako ste ustano- 
vili rad s njim? 


+++ Od svih aspekata Gospodara s kojima radimo, upravo je taj aspekt, koji je povezan s Njegovim uzdig- 
nutim i usavršenim Duhom, taj je najspecifičniji za tradiciju i Struju, što znači da je u cijelosti ukorijenjen u 
Gnozi naše vlastite Struje i zapravo se ne manifestira u bilo kojoj drugoj tradiciji. U Liber Falxifer II ovi će 
aspekti prvi put biti objavljeni, iako su neki nagovještaji o njima dani već u prvoj knjizi. 


Što se tiče važnosti širenja ovih ideja i uvida, oni su važni samo ako se šire na prave ljude i unutar ispravnog 
konteksta i kao takav ovo je dio aspekata koji će ostati ezoterični i tajni unatoč činjenici da se čini da su 
otkriveni. 


Stoga je najbolje ovu temu prepustiti čitateljima Liber Falxifer II, jer nije moguće te aspekte predstaviti u 
kratko sažetom obliku i na način koji je izvađen iz konteksta. 


Moje vlastito razumijevanje ovog Noćnostranog aspekta Gospodara oblikovalo se kroz kulminaciju man- 
ifestacija narodno-magijskog Kulta Smrti kojem sam pripadao i njegovo križanje i postajanje prožetim sa 
esencijom mog tradicijom-specifičnog Gnostičkog Rada s Qayinom, vezanim za sile sedme Klife Sitra Ahre 


(Oreb Zaraq. op.prev.), o kojoj mi imamo vrlo različit pogled u usporedbi s idejama ortodoksnih kabalista. 


Opet, ovo su teme koje je najbolje ostaviti čitateljima knjige, jer nikako ne mogu postići da ona bude bude 
opravdana u okviru ovog intervjua. 


Dovoljno je reći da je taj aspekt najviše uzdignut i transcendentan, a naš je cilj sjediniti se s tim aspektom 
Njegova Duha hodanjem Njegovim stopama. 


11. U poglavlju 15 Liber Falxifera pružate popis Bogova Smrti koji se mogu smatrati manifestacijama 
entiteta Smrt. Vjerujete li da su ta božanstva jednostavno uskrsnuće za potrebe neke kulture ili ih se 
može smatrati raznim maskama za jedno jedino božanstvo koje je unutar Struje 182 poznato kao Qa- 
yin? 


+++ Ne, mi se u ovoj liniji prakse ne slažemo s idejom da su sva slična božanstva u suštini jedno te isto. Sva- 
ka kultura i svaki kult imaju svoje trenutne i specifične manifestacije Duhovnog i Božanskog. Svaki panteon, 
religija i sustav duhovnosti i čarobnjaštva posjeduju na sličan način svoje povezane izraze impulsa Božanstva 
i kao takav, na primjer, bog smrti starih Egipćana nema nikakve veze sa aspektom Smrti Qayina. Sjetite se 
također da Qayina ne promatramo kao kozmičkog Arhona Predodređene Smrti, jer je ta uloga rezervirana za 
arkanđela Azraela, koji je vjerni sluga Demijurga i provoditelj kozmičke heimarmene/vladavine sudbine, što 
je nešto što je Qayin pobijedio i nadišao. 


OQayinov aspekt Smrti povezan je s Njegovim vlastitim Putem Antinomijskog Oslobođenja i onim što je On bio, 
učinio i postao. Unutar našeg Qayinitskog Rada ostale “mitske stvarnosti nisu priznate, jer unutar jedne 
Linije Prakse samo se drži panteona i duhovne stvarnosti te linije. Ono što praktičar s druge strane može 
učiniti jest da pronađe “prirodne " točke presijecanja između nekih manifestacija sličnih aspekata Božanskog 
Duha, ili u rijetkim slučajevima pronaći manifestaciju onoga (što izgleda da je) potpuno ista suština unutar 
dva različita tradicionalna panteona ili strujom-specifičnih mitova. Samo u tako rijetkim slučajevima može 
se dogoditi prirodna sinteza i stvoriti Točku Liminalnosti kroz koju različite linije mogu dijeliti slične ritualne 
oblike, kao primjer takvog slučaja unutar druge linije prakse ovdje se može spomenuti Seth-Typhon. Unutar 
našeg Kulta Qayina postoje i takve Skrivene Točke Liminalnosti, za one koji imaju Oko da ih vide. 


Dakle, sva božanstva povezana sa Smrću nisu povezana s Qayinom, na isti način na koji se On ne može 
poistovjetiti sa svim ostalim božanstvima obrađivača zemlje, žetve, ubojstava, grobova, čarobnjaštva i an- 
tinomijske suverenosti, ali On posjeduje određene veze s Radom nekih božanstava ustoličenih u odvojenim i 
paralelnim linijama prakse koje dominiraju nad sličnim sferama utjecaja koje On ima. To ih još uvijek ne čini 
jednim te istim Duhom, jer pripadaju različitim Strujama koje proizlaze iz Punine/Praznine Nemanifestiranog 
Božanstva. 


12. Između ostalih struja vještičarenja, kao što su Sabatske i Tradicionalne, postoji razilaženje oko Qa- 
yinove uloge u praksi. Nekima je On dio trojstva koje kulminira Njegovim poprimanjem Božjeg obličja 
i postajući iluminirajuća Svjetlost, dok je drugima On izumitelj, genij Zanata Mudrih. Kako ove razlike 
utječu na rad vaše Qayinitske tradicije? 


+++ O ovoj ideji trojstva ne znamo ništa, ali On je doista bio velik izumitelj i otac različitih važnih zanata. 
Ono što on nije bio, za razliku od onoga što mnogi koji se prepoznaju kao mjerodavni glasovi često navode, 
prvi je kovač, jer je ta uloga i umjetnost bila rezervirana za Njegovog blaženog potomka Tubal-Qayina (Sveti 
avatar Gospodara Azazela). 


Ova zamjena Qayina s Tubal-Qayinom vrlo je čudna i uzrok je mnogih pogrešnih vezivanja. Naš gospodar 
Tubal-Qayin nositelj je misterija Kovačnice i Peći i onaj koji je usavršio mnoge Qayinove umjetnosti, posebno 
nakon pojave njegovog Atazotskog oduhovljenja silaskom Svetog Azazela. 


Ova pogrešna atribucija Qayina kao prvog kovača jedan je od slučajeva gdje mu se dodjeljuje aspekt zas- 
novan na drugim izvorima, a ne na tradicionalnim, a ponajviše zbog alternativnog i ne u potpunosti točnog 
prijevoda Njegova imena. 


Da se vratim na vaše pitanje, mogu reći da nijedan moderni pogled na Qayina nema nikakav relevantan ut- 
jecaj na naš, i svaka sličnost koju možemo dijeliti, na primjer, s nekima koji koriste slične oblike Oayinitske 
simbolike, temelji se isključivo na činjenici da crpimo inspiraciju iz sličnih tradicionalnih izvora, ali razlike bi 
trebale biti vrlo jasne kada su u pitanju stvarne i praktične interpretacije mitskih kodifikacija i rezultirajuća 
ezoterična praksa. 


Tekstualne inspiracije koje imamo uglavnom su stari spisi i zapisi onih koji su u gotovo svim slučajevima 
diskreditirali Qayina i oklevetali ga kao onoga kojim vladaju isključivo niži i zli instinkti, dok je stvarnost 


zapravo bila suprotna kao što su i “zla djela ' Gospodara Qayina ona koja su uistinu dobra i božanska. 


Ne postoji poseban ,, Drevni Qayinitski Gnosticizam “ na kojem se temelji naš Rad, niti smo povezani s bilo 
kojom drugom modernom ,, tradicijom štovanja Qayina “, budući da je umjesto toga riječ o oduhovljenju iz- 
vedenom iz mnogih različitih izvora koje nam je, kada je pravilno sastavljeno, poput mnogih dijelova jedne te 
iste slagalice, podarilo Njegova Otkrivenja i manifestiralo Njegov Nekrosofski Kult. 


13. U zadnje vrijeme se ukazuje da se fokusiranjem na Qayina kao Prvog ubojicu, zapravo kleveće Qa- 
yina i zanemaruju drugi važni aspekti koji mu se mogu pripisati. Kakva su vaša razmišljanja o ovome? 


+++ Takve su izjave smiješne i ili su znak neznanja ili se pak temelje na nekoj osobnoj agendi. Ne postoji niti 

jedan tradicionalni izvor koji Qayina ne opisuje kao Prvog Ubojicu i Donositelja Smrti, a budući da je fokus 
našeg Rada Kult Smrti, prirodno je da smo naglasili taj Mortiferski aspekt, ali ne ograničavamo Qayina na to 
da je samo ubojica, što će biti vrlo jasno istaknuto u Liber Falxifer II. 


Oayin je bio puno više od pukog ubojice, bio je Prvi Probuđeni Duhom, Prvi Obrađivač Zemlje/Orač, Prvi 
Sijač, Prvi Žeteoc, Prvi Čarobnjak, Prvi Krotitelj Konja, ali i Prvi Ubojica Čovjeka, Prvi Grobar. Prvi Nekro- 
mant, Prvi Prognanik, Prvi Luciferijanac/Sotonist (koji se namjerno svrstao uz Protivnika Demijurga), Prvi 
Pobjednik Sudbine, Prvi Slobodni Zidar (što ne treba povezivati sa onim što se zove “slobodno zidarstvo “), 
Prvi Graditelj Grada, Prvi Kralj/Vladar koji je vladao izvan “milosti Demijurga i Prvih Moćni Mrtav koji 
(zajedno sa svojom Nevjestom) nadilazi ograničenja Dnevne strane i zauzima prijestolje u Sitra Ahri. 


Prema našoj tradiciji, Qayin je doista puno više od pukog ubojice, ali On je ubojica bio i ostao! Kako je naš 
Kult Sveca Smrti kojeg smo prepoznali kao Qayina, bilo bi naravno vrlo čudno da ne bismo naglasili Njegov 
aspekt Smrtonosnog Žeteoca. 


Isti ljudi koji se žale na naglasku na ovom aspektu zasigurno su i oni koji ne žele povezati Qayina s Neprijatel- 
jem Demijurga i kao takvi nemaju nikakve veze s Qayinitskom Strujom u kojoj radimo. 


Mnogo je različitih, odvojenih i paralelnih struja povezanih s biblijskim “oblicima 'i samo zato što se koriste 
ista imena u različitim tradicijama, ne znači da se obraćamo istim duhovima. To što drugi ljudi žele povezati 
Qayina s nekim, za njih dobroćudnim “poganskim božanstvom obrađivača zemlje " bez ikakvih antinomijskih 
ili gnjevnih poveznica, neće imati utjecaja na našu vlastitu Strujom-specifičnu manifestaciju esencije Qayina 
i Qayinitskog čarobnjaštva. 


Ali, radi rasprave, bilo bi zanimljivo izazvati takve ljude da predstave tradicionalne izvore iz drevnih spisa, 
apokrifa i folklora koji bi podržavali njihove ideje o ovom benignom i bezubom “Qayinu'" koji ne bi trebao 
biti povezan s djelima Nezakonitog Donošenja Smrti, i tada bismo mogli usporediti njihova otkrića s izvorima 
koji podupiru naš vlastiti Qayinitski temelj. 

Na kraju to su pitanja Duha i Gnoze, a ne povijesti i arheologije, ali kad se pojedinci već hvale da su “tradi- 
cionalni", “stručnjaci "i “znanstvenici ", trebali bi barem napraviti svoju domaću zadaću i shvatiti da postoji 
više načina kada je riječ o pristupu suštini Qayinitskih Misterija. 


Specifična Struja našeg Qayinitskog Kulta je 182 (2x7x13 = 182 = II = I-I = 0) koja vodi Dvojno Rođeni 
Duh preko (Smrtonosnog) Puta Trnja prema Sitra Ahri i odatle do Punoće/Praznine Božanstva unutar Aina, i 
upravo se kroz ovu specifičnu Struju formira čitav naš pogled i razumijevanje. Oni koji rade izvan ove Struje i 
u tradiciji koja nije povezana sa našom, nemaju nikakve veze s onim s čime Radimo i kao takvi njihovi interesi 
nemaju nikakve veze s nama, čak iako preuzimaju neku vrstu arogantnog ,,glasa autoriteta “ u vezi s tim i 
srodnim stvarima. 


Qayin je povezan s mnogim stvarima, ali Njegov aspekt Rukovatelja Srpom Pocrvenjele Vilične Kosti (kasnije 
pretvorenog u Kosu) i Sijača Smrti i Kosača Zivota potkrijepljen je s dovoljno relevantnih izvora da bi ih svat- 
ko tko je ozbiljno zainteresiran za njegove misterije trebao pronaći i razmišljati o njima. 


Čak iako Gospodarev Aspekt Smrti nije Njegov jedini, on je za nas koji u životu tražimo Opunomoćenja, 
Gnozu i Oslobođenje od Nesuđene Smrti jedna od glavnih točaka manifestacije Njegove Trajne Duše i Tran- 
scendentnog Duha. 


14. Unutar LF-a ukratko smo upoznati s Abelom zbog njegove potrebne uloge žrtve Silama Druge 
Strane od strane Qayina; kakav još utjecaj ima Abel na Nekrosofsku Struju? 


+++ Mnogo je misterija povezanih s Abelom nakon njegove smrti i on je zapravo jedna od najvažnijih duša s 
kojom Radimo na Putu Gulgalthe, jer je on vjerni sluga našeg Gospodara u Poljima Mrtvih. 


Ova je tema opsežno obrađena u trećem dijelu Liber Falxifer II i odnosi se na ugovore i zakone po kojima su 
mrtvi vezani za službu Qayinu i njegovoj Lozi. 


15. S obzirom na to da LF služi za postavljanje puta koji vodi do samo-inicijacije u Qayinitske misterije, 
prihvaća li Hram inicijacije i / ili vrši fizičke inicijacije za one koji bi mogli biti primljeni u T.F.C.? 


+++ “Samo-inicijacija ' ovdje nije ispravna riječ, budući da se postupak vodi uputama napisanim isključivo 
za tu svrhu u knjigama Liber Falxifer, a neprestano ih nadziru Duhovi Struje koji daju blagoslove i prokletstva 
svima koji se usude kročiti Putom trnja i kostiju. 


Stoga bi ispravniji izraz bio “Samotna inicijacija ", jer je postupak dinamičnog širenja Azotske Moći putem 
interakcije između Duha i Duhova. Ono što kroz ove knjige nastojimo ponuditi je stvarna inicijacija u naš kult 
Oayina, jer ako prakticira ispravno i ako misli biti inicijant, pronaći će svoje putove do Unutarnjeg Svetišta i 
u tom trenutku postoje fizički obredi koji se mogu ponuditi onima koji osjećaju potrebu da se pridruže našem 
Hramu. Ali, malo je onih s takvim potrebama i ako netko ispravno prakticira i u skladu s protokolom, sami 
Duhovi će dati sva potrebna ovlaštenja i naš se Hram tako uzdiže unutar svih takvih inicijanata Skrivenog 
Kulta koji pripadaju Krvnoj liniji Oayina i Njegove Zaručnice, Naše Svete Majke.. 


16. Postoji li vanjski dvor TFC-a gdje su ljudi dodijeljeni mentorima da proučavaju putove Struje 182 
i na kraju, ako se smatraju vještima, upute se u unutrašnjost svetišta Hrama kao potpuno inicirana 
braća i sestre Hrama? 


+++ Vanjski dvor našega Hrama otvoren je za sve one koji svesrdno i u samoći prakticiraju prema učenjima 
Kulta Oayina i koji su uspjeli uspostaviti kontakt i ustoličiti dio Duše i Duha našeg Gospodara. Ako Duhovi 
Struje tada smatraju potrebnim, takvi će učenici biti imenovani ljudskim učiteljima i odatle se otvara struk- 
turiraniji Inicijacijski Put. Ne trebaju svi koji hodaju Stazom ući u Unutarnje Svetište našega Hrama. Ono što 
je važno je Duhovni Rad i ako se pravilno izvrši, takav će rad odvesti posvećenike našeg Dobrog Sveca Žetve 
tamo gdje trebaju biti, u životu i kroz Smrt. 


17. Druga knjiga Falxifera razrađuje rad Qayinovog Žetalačkog aspekta kao i aspekte Qatsiyr i Messor. 
Što vas je navelo da otkrijete moći divljine i uključite je u Qayinitsku Struju kao Crni u Zelenom? 


+++ Ništa nije trebalo ugraditi jer su oni, Crni u Zelenom, oduvijek bili tu i njihovo je postojanje povezano s 
Radom Qayina, jer bez Njega ne bi ni bili. 


Moja osobna inicijacija u misterije biljnih duhova bio je vrlo dug i neprekidan proces, budući da sam od 
ranog djetinjstva bio fasciniran i prisan s biljnim kraljevstvom i duhovima koji su se skrivali iza njegovih 
zelenih maski. 


U svakoj tradiciji i liniji prakse u kojoj sam sudjelovao, biljke i njihove ezoterične primjene u kontekstu Du- 
hovnog Rada za mene su odigrale središnju i stoga je prirodno veći dio Liber Falxifera II posvetiti njihovim 
misterijama i čarobnjaštvu. 


Sve se temelji na Gnozi koja se odnosi na “Neprirodno Oduhovljenje Prirode " i ulozi koju su Qayin i Njego- 
va nevjesta imali u tom procesu. Duhovni uvidi u vezi s tim pitanjima stečeni su praktičnim Radom s biljnim 
duhovima (Crni u Zelenom) u kontekstu Qayinitskog čarobnjaštva i svi njihovi potpisi predstavljeni u knjizi 
dobiveni su u skladu s ugovorima koji vladaju ovom specifičnom linijom prakse, pa su svi međusobno poveza- 
ni i služe za osnaživanje cjelokupnog Rada. 


18. U LF-u smo ukratko upoznati s Qayin Messor-om, ali također mu je dodijeljen naslov “Qatsiyr? 
koji je vrlo sličan nekim imenima “Zeleni Qayin? koji se koriste u drugim Redovima i Coven-ima. Koje 
je specifično značenje i svrha ovog imena? Zašto postoje dva imena za Qayina koja se odnose na ovu 
sferu? 


+++ Ime Gospodara je Qayin, svi ostali dodaci Njegovom imenu puki su naslovi (ili “imena Njegovog ime- 
na ") koji djeluju kao zvučni znakovi/sigili koji utjelovljuju specifične aspekte Njegove suštine. “Messor " znači 
samo Žetelac i generički je naslov koji pokriva velik broj atributa koje posjeduje u kontekstu Žetve/Košnje. 
Naslov Oatsiyr/Katzir (Hebrejska riječ) u prijevodu je Kosač/Žetelac, ali posjeduje također i neka ezoterijski 
relevantnija značenja kao što su: Odvojen/Odsječen, Požnjeven, Usjev/Žetva, Grana Stabla, Ogranak, Lišće 
i Grana. 


Naslov Oatsiyr opisuje, povezuje se i fokusira aspekt Gospodara kao Granu Stabla Mudrosti, zasijanu iz 
Ploda Znanja koji je Sveta Zmija dodijelila Evi, ali također pokazuje Njegovu povezanost sa Noćnostranim 
Stablom Smrti. 


Na drugoj razini, ovaj naslov također naglašava Njegovo Kraljevstvo nad svim biljnim duhovima (Crnim u 
Zelenom) i predstavlja “prirodni ' razvoj Njegovog Gospodarstva nad biljnim kraljevstvom, jer je On bio prvi 
sijač sjemena, obrađivač zemlje, rezač korijenja i njegovatelj drveća, ali također i onaj koji je osnažio i donio 
dodatak moći Duhu Svetom koji je bio razblažen unutar i kroz svijet, a posebno biljnom kraljevstvu nad i un- 
utar kojeg je On, kroz svoje žrtve, učinio da zasja Crna Svjetlost Druge Strane. 


Naslov Qayin Qatsiyr također znači da je On doista bio Grana odvojena i odsječena od Dnevnostranog Stabla 
Zivota, ukorjenjujući se umjesto toga na Drugoj Strani. 


Ova dva različita naslova usredotočuju se na različite, ali povezane koncepte i aspekte Gospodara unutar 
istog Kraljevstva Zelenih. 


19. Komponente i alati koji se koriste tijekom obreda Nekrosofske Struje prilično su specifični, što biste 
savjetovali onima koji slijede Struju, ali nisu u mogućnosti doći do takvih alata, na primjer Crni trn 
(Blackthorn), koji ne raste u nekim geografskim regijama. Je li prihvatljivo takve predmete nabavljati 
komercijalno ili trgujući s drugima na Putu i onda ih posvetiti? 


+++ Što se tiče elemenata povezanih s biljnim kraljevstvom, u Liber Falxifer II dat će se upute o ponovnog 
oduhovljavanja njihovog fizičkog oklopa, a kad ne postoji druga mogućnost i treba slijediti ugovor koji zahti- 
jeva određeni skup elemenata, tada je moguće kupiti ono što je potrebno i onda posvetiti kako bi se obnovile 
njegove duhovne vrline. 


S ispravnom praksom dolazi i nagrada osobne Gnoze koju dodjeljuju Nadzornici i Famuli Puta i u to vrijeme 
je moguće postati vođen prema odgovarajućim alternativama nekih više rijetkih elemenata kada i ako takve 
zamjene za njih izrastu na ili blizu praktikantove vlastite zemlje. 


Nekoliko biljnih elemenata spomenutih u prvom Liber Falxiferu bili su, na primjer; neki od onih kroz koje je 
ostvaren početni aspekt našeg vlastitog Rada i postignuta Gnoza i kao takvi bili su i ostali kao neke od glavnih 
dodirnih točaka između Hrama i Duše i Duhova Qayina. To ne znači da su stabla Qayina ograničena na ona 
tri spomenuta u toj prvoj knjizi, ili nešto slično tome glupo, istina je da sve biljke pripadaju u Duhu Njemu i 
Njegovoj Zaručnici. 


U poglavlju Crni u Zelenom u Liber Falxifer II mnoga druga drveća i bilje povezano s našim Radom, Dušama 
i Duhovima našeg Gospodara i naše Dame bit će predstavljeno učenicima Puta, zajedno sa 72 njihova pojedi- 
načna potpisa u potpunosti povezana za Razlog Qayina, koji je ujedno i naš vlastiti Sveti Razlog. 


Kroz ezoterične radove sa sigilom Zelene Točke Lubanje i potpisima Crnih u Zelenom svi biljni elementi mogu 
postati posvećeni i iznova oduhovljeni do razine svetosti i moći koja je u konkurenciji s ispravno ritualno 
ubranim biljnim elementima. 


20. Knjiga Anamlagayina (Liber Falxifer III) ponajprije se fokusirala na žetalački aspekt Qayina, kao 
Qayin Qatsiyr: možemo li očekivati buduća izdanja koja će se baviti misterijama ostalih aspekata Qa- 
yina i / ili čak knjigu posvećenu isključivo Gnozi Njegove Nevjeste? 


+++ Sve je moguće i ako nas Nadzornici Rada budu vodili kako bismo javnosti prezentirali drugi aspekt 
misterija, učinit ćemo to. Mogućnost knjige koja se fokusira isključivo na rad Kraljevstvo Gulgalthe je, na 
primjer, nešto što je spomenuto i ako se steknu duhovne dozvole za otkrivanje tih aspekata Rada, u budućnosti 
možemo predstaviti Knjigu Crnog Križa. 


Što se tiče Svete Majke, Prikrivene, Njezine su misterije takve da se ne podvrgavaju takvom otkrivanju, što je 
nešto objašnjeno u Liber Falxifer II. Njezina ljepota i moć je nešto što treba zaslužiti, a u knjizi je dano dovol- 
jno naznaka o Njezinim misterijama, ali bi li Ona u nekom trenutku ukazala da se trebaju otkriti drugi aspekti 
Njenog čarobnjaštva, naravno da bismo to poštivali. 


U svakom slučaju sigurni smo da će barem još jedan Grimoar slijediti ovaj naš drugi Rad kako bi dovršio tri 
koraka prema središtu Svetog Križa Gulgalthe. 


21. Reflektirajući se na izdanju Liber Falxifera i napomeni da će oni koji su se posvetili Putu biti na- 
građeni, ali oni koji su tražili samo egoistično zadovoljenje ili koji će skrnaviti misterije knjige, pronaći 
će samo uništenje; u svjetlu izdavanja Liber Falxifera II - što biste rekli što je ishod ove opomene? 

+++ Budale se nikada neće pridržavati nijednog upozorenja niti će poštivati bilo koji savjet; stoga je u našem 


pristupu jednako blagoslivljati i proklinjati jer za svaku ruku koju prijateljski prihvatite postoji barem jedna 
lopovska ruka koja zaslužuje biti odsječena. 


Blagoslovljeni su mnogi vjerni prema njihovim vlastitim izvještajima kad su kontaktirali Hram, a mi sada 
imamo posvećenike Gospodara u gotovo svim dijelovima svijeta i što je najzanimljivije u zemljama u kojima 
bi se ljudi rijetko mogli povezati s takvim vrstama praksi. 


Što se tiče prokletstava položenih na one koji profaniraju, naša je nada blagosloviti, a ne proklinjati ovim 
Radom, ali vrlo mutna priroda ovoga svijeta takva je da su potrebni gnjevni odgovori kako bi se obranilo ono 
što jest sveto. Neka Mrtvi pokapaju svoje Mrtve. 


22. T.IF.C. je povezan sa Strujom Gnostičkog Luciferijanizma (218) i Qayin se može smatrati Prvim 
Sotonistom/Luciferijancem. Međutim, uzvišeni duhovni ciljevi i kompleksni čarobnjački radovi u vašoj 
tradiciji uvelike odstupaju od općenitog, vulgarnog Sotonizma koji se često susreće, stoga se pitam kako 
se vi zapravo odnosite prema etiketi “Sotonizam? i mislite li da je dovoljno opisan za Put koji zastupate? 


+++ S prolaskom godina postajalo je sve manje i manje plodno označavati vlastiti Put/Stazu pojmovima kao 
što je “sotonizam ", iako zapravo štujemo i služimo Uzroku Sotone/Lucifera/ Samaela. 


Amerikanizacija ,,Sotonizma“ i okultizma općenito je napravila ruglo svega što bi moglo biti relevantno i 
moćno u takvim sustavima duhovnog antinomianizma i kao takvi nemamo ništa zajedničko s najčešće ateis- 
tičkom i materijalističkom vulgarnošću koja se slijepima prodaje pod krinkom “Sotonizma " ili “Luciferijaniz- 
ma". 

Drugi faktor koji pridonosi našoj nespremnosti da se povežemo s bilo kojim oblikom vulgarnog “sotonizma " 
je vrlo nepoželjna “podrška " koja se nameće različitim relevantnim granama Staze Sotone-Lucifera od strane 
pogrešno usmjerenih i zalutalih mladih ljudi opsjednutih ,,metal glazbom “. Takva djetinjasta zloupotreba sve- 
tih simbola, sigila i formula koje bi trebale biti rezervirane samo za duhovne prakse još je jedan razlog zašto 
je dobra ideja udaljiti se od cirkusa koji se zove “Sotonizam ". 


Oni koji Poznaju i Služe Protivnika Demijurga, naravno, uvijek će ostati i otrpjeti, jer takva suprotnost je 
suština Krvne Loze Zmije, ali ona postaje sve više i više kontraproduktivna i omogućuje da se Sveti Rad lažno 
poveže s bilo kojim aspektom primitivnog idiotizma američkih šarlatana i profanošću slaboumne i zaluđene 
mladosti. 


Dodatni razlog zašto je potrebno da naš Rad odvojimo od većine onoga što je označeno kao “Sotonizam " je i 
činjenica da su naši duhovni ciljevi u stvarnosti suprotstavljeni gotovo svim oblicima zapadnih sistema “Staze 
Lijeve Ruke ", jer naš cilj je Sjedinjenje sa Božanstvom (Neznanim Bogom/Božicom u Ainu) i nadvladavanje 
glinom-rođenog ega što sputava okovani Duh za carstvo slijepog Tvorca. Kao takvi nemamo ništa zajedničko 
S većinom ovih ljudi koji se igraju “u ime Sotone " i zaista bismo imali više zajedničkog s Kršćanskim Gnos- 
ticima. 


Kao što Sotonu vidimo kao drugo lice Lucifera, uvijek ćemo ostati “Sotonistički Luciferijanci", ali kao što 
naš Nekrosofični i Gnostički pristup nema ništa zajedničko s bilo kojom drugom skupinom koja sebe naziva 
“Sotonistima/Luciferijancima ", nema smisla da sami sebe etiketiramo kao takve, i to uglavnom kako bi se 
izbjeglo izazivanje veće zbrke i kako ne bi privukli daljnju neželjenu pažnju i ,,podršku “. 


Mi smo samo sluge Crne Svjetlosti Božanstva 


Braća L03e Nabaš 


